b"\n_START_ARTICLE_\nCan Costal\n_START_SECTION_\nDescripci\xc3\xb3\n_START_PARAGRAPH_\nSituat al sud-est del nucli urb\xc3\xa0 de la poblaci\xc3\xb3 de B\xc3\xa0scara, a poca dist\xc3\xa0ncia del ve\xc3\xafnat de les Roques i de la depuradora de Calabuig. S'hi accedeix pel cam\xc3\xad del Mol\xc3\xad des de la GI-622._NEWLINE_Edifici de planta rectangular, format per tres cossos adossats, amb les cobertes de teula de dues vessants i distribu\xc3\xafts en planta baixa i pis. L'edifici principal est\xc3\xa0 situat a l'extrem de ponent del conjunt i presenta les obertures rectangulars. Les de la planta baixa estan emmarcades amb carreus de pedra desbastats, mentre que les del pis s\xc3\xb3n bastides amb maons. Destaca el portal d'acc\xc3\xa9s principal i les dues finestres laterals._NEWLINE_El cos central del conjunt, destinat a usos agr\xc3\xadcoles, est\xc3\xa0 disposat en perpendicular als altres dos i presenta una galeria al pis delimitada per una barana amb gelosia de recent construcci\xc3\xb3. L'\xc3\xbaltim edifici del conjunt, situat a l'extrem de llevant, presenta un gran portal d'arc rebaixat de maons i, al costat, un cobert rehabilitat._NEWLINE_La construcci\xc3\xb3 \xc3\xa9s bastida amb pedra desbastada i c\xc3\xb2dols, amb carreus desbastats a les cantonades. L'habitatge principal presenta restes de l'arrebossat que el cobria."